ར་དབང་གི་ལེགས་བཤད་
ལུང་དང་མཐུན་པ་ཞེས་བྱ་བ་
བཞུགས་སོ། །
༄༅། །ནམཿཤྲཱི་གུ་རུ་ཝེ། གང་གསུང་ཆར་གྱི་ཟེགས་མ་ཕྲ་བས་ཀྱང་། །མི་ཤེས་དྲི་མ་
རྩད་ནས་སེལ་མཛད་ཅིང་། །བློ་གྲོས་པད་མོའི་ཚལ་རབ་རྒྱས་མཛད་པའི། །བླ་མ་རྒྱལ་བ་
སྲས་བཅས་རྒྱལ་གྱུར་ཅིག །
སྤྱིར་རྡོ་རྗེ་ཐེག་པའི་སྒོ་ནས་གྲོལ་བྱེད་ལམ་ལ་འཇུག་པ་ལ། སྨིན་བྱེད་ཀྱི་དབང་རྣམ་
དག་གཅིག་སྔོན་དུ་འགྲོ་དགོས་ཏེ། དུས་ཀྱི་འཁོར་ལོའི་འགྲེལ་པར། རྒྱལ་བས་གསུངས་
པའི་ཆོ་ གས་ དབང་ མཆོག་ བླང་ནས། ཞེས་སོགས་དང་། ཕྱག་ རྒྱ་ ཆེན་པོ་ཐིག་ལེ་ལས་
ཀྱང་། དེ་ནས་འབད་པ་ཐམས་ཅད་ཀྱིས། །བླ་མ་ལ་ནི་དབང་དོན་ཞུ། །ཞེས་པ་དང་། སློབ་
དཔོན་ཨ་བྷྱ་ཀ་རས་མཛད་པའི་མན་ངག་སྙེ་མ་ཆུང་བར་ཡང་། ཐོག་མར་སྨིན་པའི་དབང་
ཡིན་ཏེ། །གྲོལ་བྱེད་ལམ་ནི་རིམ་པ་གཉིས། །ཞེས་སོགས་མང་པོར་གསུངས།
དེ་ལ་ཡང་། གང་གིས་དབང་བསྐུར་བའི་སློབ་དཔོན། གང་ལ་དབང་བསྐུར་བར་བྱ་
བའི་སློབ་མ། གང་དུ་དབང་བསྐུར་བའི་དཀྱིལ་འཁོར། བསྐུར་བར་བྱ་བའི་དབང་གིས་
ངེས་ཚིག །དབང་བསྐུར་བའི་ཕན་ཡོན། ཚུལ་ཇི་ལྟར་བསྐུར་བ་དང་དྲུག་ལས།
དང་པོ་སློབ་དཔོན་གྱིས་མཚན་ཉིད་ནི། དུས་ཀྱི་འཁོར་ལོའི་འགྲེལ་ཆེན་ལས། བརྟན་
ཅིང་དུལ་ལ་བློ་གྲོས་ལྡན། །བཟོད་ལྡན་དྲང་ལ་གཡོ་སྒྱུ་མེད། །སྔགས་དང་རྒྱུད་ཀྱི་སྦྱོར་བ་
17

ཇོ་ནང་དཔེ་ཚོགས།
སྤྱིའི་དེབ་ཞེ་གསུམ་པ།
ཤེས། །སྙིང་བརྩེར་ལྡན་ཞིང་བསྟན་ཆོས་མཁས། །དེ་ཉིད་བཅུ་ནི་ཡོངས་སུ་ཤེས། །དཀྱིལ་
འཁོར་འབྲི་བའི་ལས་ལ་མཁས། །གསང་སྔགས་འཆད་བྱེད་སློབ་དཔོན་ཏེ། །དང་བའི་
བདག་ཉིད་དབང་པོ་ཐུལ།
།ཞེས་གསུངས་པའི་མཚན་ཉིད་ཚང་བའི་སློབ་དཔོན་དགེ་སློང་
ངམ། དགེ་ཚུལ་ལམ། དགེ་བསྙེན་གསུམ་པོ་གང་ཡང་རུང་བ་གཅིག་ཡིན་ཏེ། ཡང་དེ་ཉིད་
ལས། དེ་ཉིད་བཅུ་ནི་ཡོངས་ཤེས་པས། །གསུམ་ལ་དགེ་སློང་མཆོག་ཡིན་ཞིང་། །འབྲིང་
ནི་དགེ་ཚུལ་ཞེས་གསུངས་ཏེ། །ཁྱིམ་གནས་དེ་ལ་ཐ་མའོ། །ཞེས་གསུངས་ཤིང་། མདོར་
ན་བཀའ་ཡོད་ལ་ལྷད་མེད་པ། མཐོང་བ་རྒྱུད་པ་དང་བཅས་པའི་ཆོས་ཤེས་ཤིང་དམ་ཚིག་
དང་། སྙིང་བརྩེར་ལྡན་པ་གཅིག་དགོས་ཏེ། རྡོ་རྗེ་ཕྲེང་བར། དེ་ནས་སློབ་དཔོན་མང་དུ་ཐོས་
པ་གསང་སྔགས་ཀྱི་ཚུལ་ལ་མཁས་པ་བློ་བརྟན་པ་སེར་སྣ་མེད་པ་སྤྲོས་པའི་ངང་ཚུལ་ཅན་
སྙིང་རྗེ་དང་ལྡན་པས་ཞེས་གསུངས་སོ། །
གཉིས་པ་ནི། གསང་བ་སྤྱི་རྒྱུད་ལས། སློབ་མ་ཡན་ལག་མ་
་་མ་ཡན་ལག་མ་ཉམས་པ། །ལྷག་པར་ཡོན་
ཏན་ལྡན་པ་དང་། །ནད་མེད་རིགས་ནི་བཙུན་པ་དང་། །དད་ཅིང་བརྟུལ་ཤུགས་ལྡན་པ་
དཀོན། །དཀོན་མཆོག་གསུམ་ལ་གང་དད་ཅིང༌། །ཐེག་པ་ཆེན་པོ་ལུགས་ལ་དགའ། །
བསོད་ནམས་འདོད་པའི་སེམས་ཅན་ནི། །ཆེན་པོ་དེ་དག་མདོར་བཟུང་ངོ་། །བདེ་གཤེགས་
གསང་སྔགས་བསྒྲུབ་པ་ལ། །དོན་གཉེར་བརྩོན་པའི་སློབ་མ་ནི། །གཟུགས་ངན་ཡོན་ཏན་
མི་ལྡན་ཡང༌། །བློ་དང་ལྡན་པས་གཞུག་པར་བྱ། །ཞེས་སོགས་དང་། གཞན་ལས་ཀྱང་།
བློ་ལྡན་གཟུར་གནས་དོན་གཉེར་བ། །ཉན་པོས་སྣོད་ཅེས་གསུང་བར་བཤད། །ཅེས་སོགས་
མང་དུ་གསུངས་ཀྱང་། བླ་མ་དང་ཆོས་ལ་གུས་ཤིང་། ཐེག་ཆེན་གྱི་སེམས་བསྐྱེད་དང་པོའི་
གང་ཟག་གོ །
གསུམ་པ་ནི། རྣམ་སྣང་མངོན་བྱང་ལས། གསང་བའི་བདག་པོ་དཀྱིལ་འཁོར་འདི་ནི་
18

ཀུན་མཁྱེན་རྟོན་པ་བཞི་ལྡན།
བོད་བཅུ་པ།
དགྱེས་རྡོར་དབང་གི་ལེགས་བཤད་ལུང་དང་མཐུན་པ།
སངས་རྒྱས་འབྱུང་བ་སྟེ། དཀྱིལ་ནི་སྙིང་པོ་ཞེས་གསུང་ངོ་། །འཁོར་ནི་རྫོགས་པ་སྟེ། དེའི་
མགོན་སྙིང་པོར་གྱུར་པ་གཞན་མེད་པས་དེ་བས་ན་དཀྱིལ་འཁོར་ཞེས་བྱའོ། །ཞེས་དང་། ངེས་
བརྗོད་བླ་མར་ཡང་། ཆོས་ཀྱི་དབྱིངས་ཀྱི་གྲོང་ཁྱེར་མཆོག །དྲ་བ་དྲ་ཕྱེད་ཀྱིས་བརྒྱན་པ། །
ཞེས་སོགས་དང་། དུས་འཁོར་གྱི་རྩ་རྒྱུད་ལས་ཀྱང་། དཀྱིལ་འཁོར་ཆོས་ཀྱི་དབྱིངས་ཉིད་དོ། །
ཞེས་གསུངས་པ་བཞིན། དོན་དམ་ཆོས་ཉིད་ཀྱི་དཀྱིལ་འཁོར་དང་། ཀུན་རྫོགས་བྱང་ཆུབ་
སེམས་ཀྱི་དཀྱིལ་འཁོར་དང་། བྷ་གའི་དཀྱིལ་འཁོར་དང་། རྡུལ་ཚོན་གྱི་དཀྱིལ་འཁོར་གང་
རུང་དུ་དབང་བསྐུར་བ་ཡིན་ལ། མན་ངག་སྙེ་མ་ཆུང་བར་ཡང་། དག་པ་རྡུལ་ཚོན་དཀྱིལ་
འཁོར་དང༌། །བྷ་ག་དང་ནི་བྱང་ཆུབ་སེམས། །དེ་བཞིན་ཆོས་ཉིད་དཀྱིལ་འཁོར་ལའོ། །
ཞེས་གསུངས་སོ། །
བཞི་པ་ནི། རྩ་བའི་རྒྱུད་བརྟག་པ་གཉིས་པར། གཏོར་དང་བླུགས་པ་ཞེས་གསུངས་
འདིས། །དེས་ན་དབང་ཞེས་བརྗོད་པར་བྱ། །ཞེས་པས་བུམ་དབང་ལ་སོགས་དབང་བཞིའི་
དུས་སུ་རིམ་པ་བཞིན་དུ། སྤྱི་བོ་དང་། ལྕེ་དང་། དབང་གིས་གནས་པ་དང་། རང་གི་
སེམས་རྣམས་ལ་གཏོར་ཞེས་བླུགས་པ་སྟེ། ཨོཾ་ཨ་བྷི་ཥེ་ཀ་ཏ་ཞེས་པའི་དོན་ཏོ། །ཡང་ན།
ཨ་བྷི་ཥིའུ་ནི་དབང་བར་བྱས་པས་ན་དབང་སྟེ། དབང་བཞི་ཐོབ་པས་བསྐྱེད་རིམ་ལ་
སོགས་པའི་ལམ་བཞི་པོ་བསྒོམ་པ་ལ་དབང་བར་བྱས་པའི་དོན་ཏོ། །ཡང་ན། སྣ་ནན་ཏན་
འཁྲུད་པར་བྱེད་པས་དབང་སྟེ། དབང་བཞི་པོས་རིམ་པ་བཞིན་དུ་ལུས་དང་། ངག་དང་།
ཡིད་དང༌། ཀུན་གྱི་དྲི་མ་འཁྲུད་པའི་དོན་ཏོ། །མན་ངག་སྙེ་མ་ཆུང་བར། དབང་བསྐུར་བའི་
ནུས་པ་ཡང་། ལུས་ངག་ཡིད་གསུམ་གྱི་དྲི་མ་དག་པར་བྱེད་པ་སྟེ། དེ་ལྟར་ཡང་། ལུས་ངག་
ཡིད་ལས་བྱུང་བའི་དྲི་མ་འདག་ཕྱིར་དབང་དུ་བརྗོད། །ཅེས་གསུངས་སོ། །ཡང་ན། ཕྲ་
དོག་ཀྵ་སྐལ་བ་དང་ལྡན་པའི་དོན་ཏེ། འབྲས་བུ་སྐུ་བཞི་ཐོབ་ནུས་ཀྱི་སྐལ་བ་དང་ལྡན་པའི་
19

ཇོ་ནང་དཔེ་ཚོགས།
སྤྱིའི་དེབ་ཞེ་གསུམ་པ།
དོན་ཏོ། །འབྲས་བུ་སྐུ་བཞི་ཐོབ་ནུས་ཀྱི་སྐལ་བ་དང་ལྡན་པར་བྱེད་པས་ན་དབང་བཞིའོ། །
དེ་ལ་ཕྱེ་ན་ལམ་ལ་སྦྱོར་བར་བྱེད་པས་རྒྱུའི་དབང་གོམས་པར་བྱེད་པས་ལམ་གྱི་དབང་མི་
འཕྲོགས་པར་སྦྱོར་བར་བྱེད་པ་འབྲས་བུའི་དབང་དང་གསུམ་ཡིན་པར་གསུངས་སོ། །
ལྔ་པ་ནི། དེ་ཁོ་ན་ཉིད་ཀྱི་རྒྱུད་ལས། དབང་བསྐུར་ཡང་དག་སྦྱིན་ལྡན་ན། །སྐྱེ་ཞིང་སྐྱེ་
བར་དབང་བསྐུར་འགྱུར། །དེ་ཡི་སྐྱེ་བ་བདུན་ལས་ནི། །མ་བསྐོམ་པར་ཡང་དངོས་གྲུབ་
ཐོབ། །ཅེས་དང་། གཞན་ཡང་རྒྱུད་སྡེ་མང་པོར་དབང་ཐོབ་ཅིང་། དམ་ཚིག་དང་ལྡན་པ་
ལ་ཕན་ཡོན་དཔག་ཏུ་མེད་པ་གསུངས་སོ། །
དྲུག་པ། ཚུལ་ཇི་ལྟར་དབང་བསྐུར་བ་ལ། འབྲེལ་བརྟག་པ་སྟེ་སློབ་མ་བཟུང་བའི་ཆོ་ག
སྔོན་དུ་བསྙེན་པའི་ཆོ་ག སའི་ཆོ་ག སྟ་གོན་ལ་གནས་པའི་ཆོ་ག དཀྱིལ་འཁོར་བྲི་ཞིང་
རྒྱན་དགྲམ་པ། བསྒྲུབ་ཅིང་མཆོད་པ། འཇུག་ཅིང་དབང་བསྐུར་བ། འཇུག་གི་བྱ་བ་དང་
བརྒྱད་ལས།
དང་པོ་ནི། བླ་མ་ལྔ་བཅུ་པ་ལས། བླ་མ་དག་ནི་སློབ་མ་དག །མཚུངས་པར་དམ་ཚིག་
ཉམས་འགྱུར་བ། །དཔའ་བོས་དང་པོར་སློབ་དཔོན་དང་། །སློབ་མའི་འབྲེལ་བ་བརྟག་
པར་བྱ། །ཞེས་པ་བཞིན། དང་པོ་སློབ་དཔོན་གྱི་འབྲེལ་བརྟགས་ནས། སྔར་བརྗོད་པའི་
མཚན་ཉིད་ཚང་བའི་བླ་མ་ལ། སློབ་མ་སྣོད་དང་ལྡན་པས་མཎྜལ་ཕུལ་ནས། ཁྱོད་ཞབས་
པད་མ་སྤངས་ནས་ནི། །གཙོ་བོ་གཞན་ན་སྐྱབས་མ་མཆིས། ། ཞེས་སོགས་སམ། ཇི་ལྟར་
འོས་པའི་ཚིག་གིས་གསོལ་བ་བཏབ་ནས། བླ་མས་ཀྱང་། སློབ་མ་ལ་སྐྱབས་འགྲོ་སེམས་
བསྐྱེད་དང་། བགེགས་མཐར་བྱེད་ལ་སོགས་ཀྱི་བསྒོམ་བཟླས་བྱིན་ཏེ། བར་ཆད་དུ་འགྲོ་
བའི་གནས་དང༌། སྤྱོད་པ་སྤངས་ནས་དགེ་བ་ལ་བརྩོན་པར་གྱིས་ཤིག །ཅེས་བསྒོམ་ལ་
བཏང་ངོ་། །དེས་ཀྱང་སློབ་དཔོན་ལ། ཕྱག་འཚལ་དེ་ཇི་ལྟར་ནུས་པ་ཁས་བླང་ངོ་། །
20

ཀུན་མཁྱེན་རྟོན་པ་བཞི་ལྡན།
པོད་བཅུ་པ།
དགྱེས་རྡོར་དབང་གི་ལེགས་བཤད་ལུང་དང་མཐུན་པ།
གཉིས་པ་བསྙེན་པ་ནི། གནས་དབེན་ཞིང་ཡིད་དུ་འོང་བར། བུམ་པ་ལ་མ་བརྟེན་པའམ།
བརྟེན་པ་གང་རུང་གིས་བསྙེན་པ་རབ་འབྲིང་ཐ་མ་གསུམ་བྱ་སྟེ། བརྟག་གཉིས་ལས། དཀྱིལ་
འཁོར་བདག་པོའི་བཟླས་པ་འབུམ། །དཀྱིལ་འཁོར་ཅན་གྱི་དེ་བཞིན་ཁྲི། །ཞེས་གསུངས་
པ་བཞིན་ནམ། ཡང་ན་བསྙེན་པའི་གྲངས་ཀྱང་རབ་འབྲིང་གསུམ་དུ་གཙོ་བོ་ལ་འབུམ་མམ།
ཁྲིའམ། སྟོང་གང་རུང་དང་། འཁོར་ལ་ཁྲིའམ། སྟོང་ངམ། བརྒྱ་གང་རུང་བཟླས་ཏེ། འདི་
ལ། སྡོམ་པ་འབྱུང་བ་ལས། རྫོགས་ལྡན་དུས་སུ་གཅིག་བཟླས་ཤིང་། །གསུམ་ལྡན་དུས་
སུ་གཉིས་འགྱུར་བཟླས། །གཉིས་ལྡན་དུས་སུ་གསུམ་འགྱུར་ཏེ། །རྩོད་པའི་དུས་སུ་བཞི་
འགྱུར་བཟླས། །ཞེས་གསུངས་པ་དང་མཐུན་པར། བླ་མ་གོང་མ་རྣམས་ཀྱིས་ཀྱང་དེང་སང་
བཞི་འགྱུར་དུ་བཟླས་དགོས་པར་བཞེད་ལ། ལེགས་པར་གྲུབ་པ་ལས་ནི། མཁས་པས་
གསང་སྔགས་ཡི་གེ་ནི། །བཅོ་ལྔ་མན་ཆད་གྲངས་རྣམས་ལ། །སྤྱིར་ནི་ཡི་གེ་དུ་ཡོད་པ། །
དེ་སྙེད་འབུམ་ཕྲག་བཟླས་བརྗོད་བྱ། །ཡི་གེ་སུམ་ཅུ་རྩ་གཉིས་ལ། །བཟླ་བརྗོད་འབུམ་
ཕྲག་བྱ་བར་བཤད། །དེ་བས་ཡི་གེ་མང་པོ་ལ། །སྔོན་དུ་བསྙེན་པ་ཁྲི་བྱའོ། །ཞེས་གསུངས་
པ་ལྟར་ཡང་རུང་སྟེ། དུས་ཐ་མར་ཡང་། ཞག་བདུན་དུ་ཐུན་བཞིའི་ངེས་པ་བྱའོ། །ཞེས་རྡོ་
རྗེ་འཆང་དང་གཉིས་སུ་མེད་པའི་བླ་མ་གོང་མ་རྣམས་ཀྱིས་གསུངས་སོ། །དབང་བསྐུར་
བའི་དུས་ཀྱང་། རབ་གནས་ཀྱི་རྒྱུད་ལས། དབང་བསྐུར་དང་ནི་རབ་གནས་དག །ཡར་གྱི་
ངོ་ལ་བརྩམ་པར་བྱ། །ཞེས་གསུངས་པས། ཡར་གྱི་ངོས་གཟའ་དང་སྐར་མ་དང་། སྦྱོར་བ་
སོགས་འཛོམ་པའི་དུས་སུ་བྱ་ཞིང་། འདི་དག་མ་འཛོམ་ན་མར་ངོ་ལའང་རུང་སྟེ། ཡང་དེ་
ཉིད་ལས། གཟའ་དང་སྐར་མ་འཛོམ་གྱུར་ན། །མར་གྱི་ངོ་ལའང་ཉེས་ལ་མེད། །ཅེས་སོ། །
དེ་དག་ལའང་གསང་བ་སྤྱི་རྒྱུད་ལས། རྣམ་པ་དང་པོ་ས་གཞི་གཟུང་། །གཉིས་པ་སྟ་གོན་
གནས་པ་སྟེ། །ནུབ་གསུམ་པ་ལ་འཇུག་པ་ཤིས། །ཞེས་གསུངས་པ་དང་།
21

ཇོ་ནང་དཔེ་ཚོགས།
སྤྱིའི་དེབ་ཞེ་གསུམ་པ།
མཐུན་པར་གསུམ་པ། ས་ཡི་ཆོ་ག་ལས། ས་བརྟག་པ། ས་བློས་བཟུང་བ། ས་བསླང་བ།
ས་སྦྱང་བ། ས་བཟུང་བ། ས་བསྲུང་བ་དང་དྲུག་ལས།
དང་པོ་ནི། ས་བཟང་ངན་བརྟག་པ་ལ་མང་དུ་གསུངས་ཀྱང་། མདོར་བསྡུ་ན། སྤྱི་རྒྱུད་
ལས། མདོར་ན་ས་གཞི་མཉམ་པ་དང༌། །མདངས་སྣུམ་ཤར་དུ་གཞོལ་བ་བཞེད། །ཆུ་མང་
ལྡན་པའི་གནས་དང་ནི། །ལྗོན་ཤིང་བཟང་པོས་བརྒྱན་པ་དང་། །བདག་གི་མིག་ཡིད་མགུ་
བ་དང༌། །འཚེ་མེད་ཟུག་རྔུ་སྤངས་པ་ནི། །དཀྱིལ་འཁོར་གནས་སུ་ཤེས་པ་སྟེ། །མི་ཡི་དངོས་
གྲུབ་ཀུན་ཐོབ་བྱེད། །ཅེས་གསུངས་པས་མཚན་ཉིད་དང་ལྡན་པའི་གནས་བསྔགས་ཤིང་
དེ་དག་ཏུའང་། སྔར་ས་ཆོག་ལེགས་པར་བྱས་པའམ། དཀྱིལ་འཁོར་ཁང་པ་རྙིང་པོ་ལ་སོགས་
པས་བརྟག་པ་དང་། སྦྱང་བ་མི་དགོས་ཏེ། སྤྱི་རྒྱུད་ལས། དྲང་སྲོང་གནས་དང་དབེན་གནས་
ལྷས། །ས་གཞི་གང་ན་འཐས་པ་དང་། །ཁ་དོག་དང་པོ་རྡོ་ལེབ་དང་། །མཆོད་རྟེན་དྲུང་
དང་འབབ་ཆུའི་འགྲམ། །མཚོ་རྣམས་ཀྱི་ནི་འགྲམ་དག་ཏུ། །ས་གཞི་སྦྱང་དང་བརྟག་པ་
དག །ནན་ཏན་དུ་ནི་བྱ་མི་དགོས། །དེར་ནི་ཟུག་རྔུ་དབྱུང་མི་དགོས། །འཐས་པར་བཅག་
ཀྱང་དེར་མི་དགོས། །མཐོ་དམན་ལ་སོགས་སྐྱོན་རྣམས་གང་། །དེ་ནི་རྟོགས་པ་བསྐྱེད་མི་
དགོས། །རང་བཞིན་གནས་པའི་ས་གཞི་ལ། །བྱི་དོར་ལེགས་པར་བྱས་ནས་ནི། །ལག་
པས་བྲན་ཞིང་གསང་སྔགས་བཟླས། །དེ་ཡི་སྦྱང་བ་དེ་ཡིན་ནོ། །ཞེས་གསུངས་པ་འདི་ལྟ་
བུ་མ་ཡིན་པའི་ས་ཕྱོགས་སུ་སའི་ཆོ་ག་ཐམས་ཅད་རྫོགས་པར་བྱའོ། །
གཉིས་པ་ས་བློས་བཟུང་བ་ནི། དེ་ལྟར་ཉམས་དགའ་བའི་ས་ཕྱོགས་འདིར་བདག་གིས་
དཀྱིལ་འཁོར་བྱ་སྙམ་པ་སྟེ། སྤྱི་རྒྱུད་ལས། བློས་ནི་ཡོངས་སུ་བཟུང་བྱས་ནས། །གནས་ནི་
ཡོངས་སུ་བཟུང་བ་ཡིན། །ཞེས་སོགས་གསུངས་སོ། །
གསུམ་པ་ས་བསླང་བ་ལ། མངོན་པ་ལ་ཚིག་གིས་ས་བསླང་ཞིང་། མི་མངོན་པ་ལ་བསླང་
22
22

ཀུན་མཁྱེན་རྟོན་པ་བཞི་ལྡན།
པོད་བཅུཔ།
དགྱེས་རྡོར་དབང་གི་ལེགས་བཤད་ལུང་དང་མཐུན་པ།
བ་ནི། གཤེད་དམར་རྒྱུད་ལེའུ་བཅུ་དགུ་པ་ལས། སའི་ལྷ་མོ་པདྨ་ལས་གནས་པ་གཡོན་ན་
བུམ་པ་འཛིན་པ། ཕྱག་གཡས་པད་མ་བཅའ་ཁས་ལེན་པ་བཞིན་དུ་བསྐྱེད་པའམ། ཡང་ན་
ཕྱག་གཉིས་ཀས་བུམ་པ་འཛིན་པར་བསྐྱེད་དེ། བཟང་པོ་ཡོངས་བཟུང་ནས། བཾ་ལས་བྱུང་
བའི་ལྷ་མོ་བསམ། །ཕྱག་གཉིས་བུམ་པ་བཟང་པོ་འཛིན། །སྐུ་མདོག་སེར་མོའི་འོད་ལྡན་
ཞིང་། །ཡེ་ཤེས་རྫོགས་པ་ཡན་ལག་མཆོད། །ལྷག་པར་གནས་ནས་གཤེགས་སུ་གསོལ། །ཞེས་
དང་། སའི་ལྷ་མོ་དང་བགེགས་རྣམས་ཆོ་ག་ ནས་ འབྱུང་བ་བཞིན་དུ་བྱས་ཏེ། ས་བསླང་
བའོ། །ཀྱེེ་རྡོ་རྗེའི་གཞུང་འགྲེལ་གྱི་དཀྱིལ་འཁོར་གྱི་ཆོ་ག་ནག་པོ་པས་མཛད་པ་ནས་ཀྱང་།
འདི་བཞིན་དུ་བཤད་པས་དེ་དག་གིས་སྐྱེ་མཆེད་སྐུ་གསུང་ཐུགས་བྱིན་གྱིས་བརླབས་ཏེ།
རིགས་བདག་གིས་རྒྱས་གདབ་པའི་བར་དུ་བྱ་ཞིང༌། དེ་ལས་མཆོད་ནས། བརྟག་གཉིས་
ལས། གོང་གི་ལ་སོགས་སྔགས་ཀྱིས་ནི། །དེ་ལ་གཏོར་མ་རྣམ་པར་སྦྱིན། །ཞེས་པ་བཞིན་
ལྷ་དང་འབྱུང་པོ་ལ་གཏོར་མ་བྱིན་ནས།
བཞི་པ་ས་སྦྱང་བ་ལ། བརྟག་གཉིས་ལས། དང་པོར་ལྷ་ཡི་བདག་ཉིད་ཀྱི། །རྣལ་འབྱོར་
པས་ནི་ནོར་འཛིན་སྦྱང༌། །